**The Best Exotic Marigold Hotel** (sh. *The Best Exotic Marigold hotel*) je britanska komična drama, reditelja Džona Medena. Uloge su raspodeljene ansamblski, premda je nešto više prostora dobila Džudi Denč. Film je snimljen po motivima romana  Debore Mogah, o grupi starijih Britanaca koji putuju u Indiju iz različitih razloga.

Radnja
------

Kada joj umre suprug, Ivlin shvata da je beskorisna, i da je ceo život bila samo domaćica. Džin i Daglas su bračni par koji je samo naizgled savršen – emocija odavno nema, jedino što je ostalo jesu poštovanje, dužnost i vernost. Mjuriel Doneli mora da operiše kuk, ali ne želi da mesecima čeka operaciju. Medž i Norman se ne poznaju, ali shvataju da to što su u poznim godinama, ne znači i prestati živeti. Grejem je ugledni sudija, koji ima ozbiljnih srčanih problema, ali ne želi da umre dok ne pronađe ljubav svog života, koju je izgubio pre četrdeset godina. Rešenje svih njihovih problema je putovanje u Indiju.

Ivlin odlučuje da se preseli u Indiju, i da tamo pokuša da bude od neke koristi. Osim što dobija posao u savetovalištu za starije, zaljubljuje se u šarmantnog Daglasa, koji je sa ženom došao na odmor. Džin pak zapada za oko uglađeni gospodin Grejem, koji je u Indiji živeo do osamnaeste godine, gde je imao burnu ljubavnu vezu. Ona međutim ne zna da je on homoseksualac. Gospođa Doneli ne može da podnese Induse, i čak i kada joj oni odmah ugrade novi kuk, živi u uverenju da je pripadnica više rase. Medž i Norman neprestano tragaju za nekim sa kim će uživati u čarima, za koje se smatra da su u njihovim godinama nemoguće.

Džin shvata da je njen brak promašaj, i odlazi iz Indije. Daglas je slobodan da bude sa Ivlin. Grejem se sreće sa svojim ljubavnikom, i sledećeg jutra umire u miru. Medž i Norman, posle brojnih peripetija, uspevaju da pronađu partnere. Gospođa Doneli gubi predrasude koje je imala o obojenim ljudima, i postaje menadžer hotela *Marigold*.

Kritike
-------

Film je prikazan na filmskim festivalima u Sorentu i Glazgovu, i ostvario je zavidan komercijalni uspeh u Evropi. Ocene kritičara su bile visoke – veterani filma su bili odlični, očaravajući, zabavni, topli, a naročito dve najpoštovanije britanske glumice – Džudi Denč i Megi Smit.

Uloge
-----

| Glumac | Uloga |
| --- | --- |
| Džudi Denč | Ivlin Grinslejd |
| Bil Naji | Daglas |
| Penelopi Vilton | Džin |
| Megi Smit | Mjuriel Doneli |
| Tom Vilkinson | Grejem |
| Ronald Pikap | Norman |
| Selija Imri | Medž |
| Dev Patel | Sani |
| Dajana Hardkasl | Kerol |
| Lilet Dabej | gđa. Kapur |
| Tena Dese | Sunejna |

Spoljašnje veze
---------------

* *The Best Exotic Marigold Hotel* na sajtu IMDb

Izvori
------

1. 1 2  IMDb: Release dates for *The Best Exotic Marigold Hotel* pristup 28. V 2012
2. ↑  Bates, Mack (1 June 2012). „The Best Exotic Marigold Hotel". Arhivirano iz originala na datum 2013-07-28. Pristupljeno 10 June 2012.
3. ↑  „The Best Exotic Marigold Hotel (2012)". Box Office Mojo. Arhivirano iz originala na datum 2012-11-15. Pristupljeno 30. VI 2012.
4. 1 2  „Best Exotic Marigold Hotel review: Dame Judi Dench is at her magisterial best | Mail Online". Pristupljeno 09. 07. 2012.
5. ↑  „www.amazon.co.uk". Pristupljeno 09. 07. 2012.
6. ↑  „The Best Exotic Marigold Hotel (2011) - Release dates". Pristupljeno 09. 07. 2012.
7. ↑  „The Best Exotic Marigold Hotel (2012) - Box Office Mojo". Pristupljeno 09. 07. 2012.
8. ↑  „The Best Exotic Marigold Hotel (2012)". Rotten Tomatoes. Pristupljeno 09-07-2012.
9. ↑  „The Best Exotic Marigold Hotel :: rogerebert.com :: Reviews". Arhivirano iz originala na datum 2012-07-18. Pristupljeno 09. 07. 2012.
10. ↑  „Luckily, The Best Exotic Marigold Hotel™ made room for stars - New York Daily News". Arhivirano iz originala na datum 2012-05-30. Pristupljeno 09. 07. 2012.